Na temelju članka 73. stavka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 78. Statuta Općine Promina („Službeni vjesnik Šibensko –kninske županije“ broj 02/18 i 07/18), Općinsko vijeće Općine Promina na 16. sjednici od \_\_\_\_. prosinca 2019. godine, donosi

**ODLUKU**

**o osnivanju i izdavanju službenog glasila Općine Promina**

**Članak 1.**

Ovom se Odlukom uređuje osnivanje i izdavanje službenog glasila Općine Promina te sastav i obveze uredništva.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

**Članak 2.**

Naziv službenog glasila Općine Promina je „Službeno glasilo Općine Promina“ (u daljnjem tekstu: „Službeno glasilo“).

Sjedište uredništva „Službenog glasila“ je u Općini Promina, Put kroz Oklaj 144, 22 303 Oklaj.

**Članak 3.**

U „Službenom glasilu“ objavljuju se opći akti koji sukladno zakonskim propisima moraju biti objavljeni u službenom glasilu, odluke i drugi akti Općinskog vijeća i Načelnika za koje Općinsko vijeće ili Načelnik odrede da se objave te ostali akti čije je objavljivanje obvezno prema zakonu, podzakonskim aktima ili aktima koje je donijelo Općinsko vijeće.

**Članak 4.**

Uređivanje i izdavanje, sadržajnu koncepciju i druga pitanja od značaja za objavljivanje akata iz članka 3. ove Odluke prati, razmatra i usmjerava uredništvo „Službenog glasila“.

Uredništvo ima tri (3) člana.

Članove Uredništva imenuje Načelnik svojom odlukom.

**Članak 5.**

„Službeno glasilo“ se obvezno izdaje nakon svake sjednice Općinskog vijeća.

Akti koje donosi Općinsko vijeće objavljuju se u pravilu u prvom narednom broju „Službenog glasila“ koji se izdaje u primjerenom roku od dana održavanja sjednice Općinskog vijeća.

Ostali akti objavljuju se po potrebi, a o danu objave Odluku donosi uredništvo.

**Članak 6.**

Akti i drugi tekstovi objavljuju se u „Službenom glasilu“ na hrvatskom jeziku i latiničnom pismu.

**Članak 7.**

„Službeno glasilo“ objavljuje se, odnosno objavljivati će se u tiskanom obliku i digitalnom obliku na službenim internetskim stranicama Općine Promina [www.promina.hr](http://www.promina.hr), a korisnicima se dostavlja u pisanom i/ili digitalnom obliku.

**Članak 8.**

Sredstva za izdavanje „Službenog glasila“ osiguravaju se u Proračunu Općine Promina.

**Članak 9.**

Stručne i administrativne poslove oko obavljanja i izdavanja „Službenog glasila“ obavlja Jedinstveni upravni odjel Općine Promina.

**Članak 10.**

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 011-01/19-01/1

URBROJ: 2182/09-19-01

Oklaj, \_\_\_. prosinca 2019.

OPĆINA PROMINA

OPĆINSKO VIJEĆE

PREDSJEDNICA:

Davorka Bronić