

**REPUBLIKA HRVATSKA**

**ŠIBENSKO-KNINSKA ŽUPANIJA**

**OPĆINA PROMINA**

**OPĆINSKO VIJEĆE**

KLASA:

URBROJ:

Oklaj,

Na temelju članka 17. stavka 1. podstavka 1. Zakona o sustavu civilne zaštite („Narodne novine“ broj 82/15), članka 54. i članka 55. stavak 1. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja članak („Narodne novine“ broj 49/17), Općinsko vijeće Općine Promina na svojoj \_\_. sjednici održanoj \_\_\_\_\_\_\_\_\_\_ 2019. godine, donosi

**S M J E R N I C E**

**za organizaciju i razvoj sustava civilne**

**zaštite 2020. - 2023. na području Općine Promina**

**I. UVOD**

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa, te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe (čl. 5. Zakona o sustavu civilne zaštite NN82/15).

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Jedinice lokalne, i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite (čl.16. st.1 Zakona o sustavu civilne zaštite NN 82/15).

Sukladno navedenom, a temeljem čl. 17. Zakona o sustavu civilne zaštite (NN 82/15), Predstavničko tijelo, na prijedlog izvršnog tijela jedinice lokalne i područne (regionalne) samouprave, donosi smjernice za organizaciju i razvoj sustava civilne zaštite ( u daljnjem tekstu Smjernice) za četverogodišnje razdoblje.

**II. OPĆE SMJERNICE ZA ORGANIZACIJU I RAZVOJ SUSTAVA CIVILNE ZAŠTITE OPĆINE PROMINA**

Temeljem čl. 55. st. 2 Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja, NN49/2017 (u daljnjem tekstu „Pravilnika“) Smjernicama se:

* Na temelju procjene rizika **utvrđuju prioritetne preventivne mjere**, dinamika i način njihovog provođenja kao i javne politike upravljanja rizicima
* Na temelju utvrđenih slabosti postojećih kapaciteta sustava civilne zaštite **utvrđuje način uspostavljanja** kapaciteta za primanje kao i za postupanje po informacijama ranog upozoravanja i razvijaju rješenja na jačanju svijesti za postupanje u velikim nesrećama
* Usmjerava **razvoj kapaciteta operativnih snaga** (u daljnjem tekstu OS) sustava civilne zaštite
* Poboljšavaju postupci **planiranja i koordiniranja uporabe kapaciteta** u velikoj nesreći
* Planira **osiguranje financijskih sredstava** potrebnih za ostvarivanje prioritetnih razvojnih ciljeva sustava civilne zaštite u razdoblju od 4 godine

U cilju realizacije navedenih postupaka i radnji, sukladno članku 56. Pravilnika, Smjernicama se definiraju:

* pojedinačni ciljevi
* sveukupni cilj
* Konkretni koraci i Potrebne mjere:
* u području normiranja
* u području preventive
* u području planiranja
* u području operativnog djelovanja
* u području financiranja

U tom smislu, za realizaciju ciljeva i mjera razrađuju se koraci iz nadležnosti svakog pojedinog sudionika i svake pojedine operativne snage sustava civilne zaštite. Mjere i aktivnosti u sustavu civilne zaštite provode slijedeće operativne snage sustava civilne zaštite:

* stožer civilne zaštite
* operativne snage vatrogastva
* operativne snage Hrvatskog Crvenog križa
* operativne snage Hrvatske gorske službe spašavanja
* udruge
* postrojbe i povjerenici civilne zaštite
* koordinatori na lokaciji
* pravne osobe u sustavu civilne zaštite

Ciljevi navedeni u Smjernicama utvrđuju se na temelju procjene rizika s naglaskom na:

* preventivne mjere i
* razvoj organizacije sustava civilne zaštite i operativnih kapaciteta.

**III. RAZRADA SMJERNICA**

Procjenom rizika od katastrofa i velikih nesreća za područje Općine Promina definirani su rizici koji predstavljaju moguću ugrozu za stanovništvo, gospodarstvo i društvenu stabilnost i politiku Općine Promina. To su:

1. Potres
2. Požari otvorenog tipa
3. Snijeg i led
4. Ekstremne temperature
5. Opasnost od mina (eliminirana, potrebno ažurirati procjenu)

Vrednovanjem navedenih rizika uz primjenu ALARP načela dobiven je slijedeći rezultat:

* **neprihvatljivi rizici:**

1. nema

* **tolerirani rizici:**

1. Potres,
2. Požari otvorenog tipa
3. Snijeg i led
4. Ekstremne temperature

Spremnost operativnih kapaciteta da reagiraju na navedene rizike, u cijelosti je relativno dobra, no ima izražena odstupanja pojedinih operativnih snaga.

U dijelu II ovih Smjernica navedeno je da se istima definiraju ciljevi, potrebne mjere i konkretni koraci u narednom četverogodišnjem razdoblju.

**Sveukupni cilj** koji proizlazi iz Procjene rizika je da:

1. tolerirani rizici postanu prihvatljivi
2. neprihvatljivi rizici postanu tolerirani.

**Pojedinačni ciljevi**

* **vezano uz točku 1**
* vršiti kontinuirano daljnje opremanje gotovih snaga učinkovitom opremom i sredstvima kako bi isti mogli što kvalitetnije odgovoriti na moguće prijetnje navedenih rizika
* vršiti stalnu, kontinuiranu edukaciju stanovništva po pojedinim područjima ugroze kako bi se umanjile posljedice istih na stanovništvo, gospodarstvo i društvenu stabilnost i politiku
* **vezano uz točku 2**
* preventivno djelovanje korištenjem naprednih tehničkih mogućnosti i materijala
* budućim svrsishodnim planiranjem zahvata u prostoru Općine kojima će se umanjivati posljedice navedenih rizika

**Konkretni koraci i potrebne mjere**

* **u području normiranja**
* donošenje odluke o osnivanju postrojbi civilne zaštite
* ustrojavanje potrebnih evidencija OS
* usklađivanje sa izmjenama i dopunama zakonske regulative iz područja CZ
* **u području preventive**
* edukacija stanovništva o načinu postupanja u slučaju pojave pojedine ugroze putem javnih objava , organizacije javnih tribina ili ciljanih sastanaka po mjesnim odborima
* edukacija i kvalitetna priprema povjerenika civilne zaštite i njihovih zamjenika za postupanje u slučaju izbijanja pojedinih ugroza
* edukacija i pripremanje koordinatora na lokaciji za postupanje po pojedinim ugrozama
* učestvovanje u provođenju određenih zahvata vezanih uz prostorno planiranje na području Općine vodeći računa o zonama ugroza pojedinih prijetnji navedenih u Procjeni rizika
* **u području planiranja**
* kontrola izrade Operativnih planova pravnih osoba od interesa za sustav civilne zaštite određene Odlukom o pravnim osobama
* izrada uputa za postupanje u slučaju katastrofe ili velike nesreće za povjerenike civilne zaštite, koordinatore na lokaciji i voditelje skloništa
* izrada godišnjih planova vježbi operativnih snaga civilne zaštite
* **u području operativnog djelovanja**
* nabavka opreme i sredstava za gotove snage sukladno zakonskoj obavezi i mogućnostima
* provođenje godišnje planiranih vježbi operativnih snaga
* izrada i ažuriranje plana pozivanja povjerenika civilne zaštite, koordinatora na lokaciji
* **u području financiranja**
* prilikom izrade proračuna odrediti relevantne iznose uvjetovane zakonskom osnovom za pojedine operativne snage ali i za razvoj sustava civilne zaštite u svim njegovim dijelovima i aktivnostima
* sufinanciranje programa i projekata za razvoj udruga koje su od važnosti za sustav civilne zaštite
* osigurati sredstva za stručne seminare i edukaciju djelatnika zaduženih za provođenje sustava civilne zaštite
* osigurati sredstva za stručnu obuku povjerenika civilne zaštite i provođenje tematskih vježbi

Sukladno čl. 56 stavak 3 Pravilnika, Smjernicama se, za četverogodišnje razdoblje, po grupama / subpodručjima razrađuju koraci iz nadležnosti svakog pojedinog sudionika i svake pojedine operativne snage sustava civilne zaštite **.**

**IV RAZRADA SMJERNICA PO GODINAMA I SNAGAMA**

Smjernice za organizaciju i razvoj sustava civilne zaštite se odnose prije svega na stanje i razvoj svih operativnih snaga sustava CZ prema članku 20. Zakona o sustavu CZ te njihovu međusobnu koordinaciju, suradnju i usklađenost u djelovanju. U tom cilju, Smjernice za organizaciju i razvoj sustava CZ biti će usmjerene na slijedeće:

|  |  |  |  |  |
| --- | --- | --- | --- | --- |
| **Konkretni koraci i potrebne mjere** | **2020.** | **2021.** | **2022.** | **2023.** |
| **U području normiranja** |  |  |  |  |
| * donošenje odluke o osnivanju postrojbi civilne zaštite | **X** |  |  |  |
| * ustrojavanje potrebnih evidencija OS | **X** |  |  |  |
| * usklađivanje sa izmjenama i dopunama zakonske regulative iz područja CZ | **X** | **X** | **X** | **X** |
| **U području preventive** |  |  |  |  |
| * edukacija stanovništva o načinu postupanja u slučaju pojave pojedine ugroze putem javnih objava , organizacije javnih tribina ili ciljanih sastanaka po mjesnim odborima | **X** | **X** | **X** | **X** |
| * edukacija i kvalitetna priprema povjerenika civilne zaštite i njihovih zamjenika za postupanje u slučaju izbijanja pojedinih ugroza | **X** | **X** | **X** | **X** |
| * edukacija i pripremanje koordinatora na lokaciji za postupanje po pojedinim ugrozama | **X** | **X** |  |  |
| * učestvovanje u provođenju određenih zahvata vezanih uz prostorno planiranje na području Općine vodeći računa o zonama ugroza pojedinih prijetnji navedenih u Procjeni rizika | **X** | **X** | **X** | **X** |
| **U području planiranja** |  |  |  |  |
| * kontrola izrade Operativnih planova pravnih osoba od interesa za sustav civilne zaštite određene Odlukom o pravnim osobama | **X** | **X** |  |  |
| * izrada uputa za postupanje u slučaju katastrofe ili velike nesreće za povjerenike civilne zaštite, koordinatore na lokaciji i voditelje skloništa |  | **X** |  |  |
| * izrada godišnjeg plana vježbi operativnih snaga civilne zaštite | **X** | **X** | **X** | **X** |
| **U području operativnog djelovanja** |  |  |  |  |
| * ustrojavanje evidencije operativnih snaga | **X** | **X** | **X** |  |
| * nabavka opreme i sredstava za gotove snage sukladno zakonskoj obavezi i mogućnostima | **X** | **X** | **X** | **X** |
| * provođenje godišnje planiranih vježbi operativnih snaga | **X** | **X** | **X** | **X** |
| * izrada i ažuriranje plana pozivanja povjerenika civilne zaštite, koordinatora na lokaciji i voditelja skloništa | **X** | **X** | **X** | **X** |
| **U području financiranja** |  |  |  |  |
| * prilikom izrade proračuna odrediti relevantne iznose uvjetovane zakonskom osnovom za pojedine operativne snage ali i za razvoj sustava civilne zaštite u svim njegovim dijelovima i aktivnostima | **X** | **X** | **X** | **X** |
| * sufinanciranje programa i projekata za razvoj udruga koje su od važnosti za sustav civilne zaštite | **X** | **X** | **X** | **X** |
| * osigurati sredstva za stručne seminare i edukaciju djelatnika zaduženih za provođenje sustava civilne zaštite | **X** | **X** | **X** | **X** |
| * osigurati sredstva za stručnu obuku povjerenika civilne zaštite i provođenje tematskih vježbi | **X** | **X** | **X** | **X** |

* **2020. godina:**

**Stožer civilne zaštite Općine Promina**

* održati polugodišnje sastanke stožera CZ
* upoznati stožer CZ sa Planom djelovanja CZ
* sudjelovanje u pripremi vježbe CZ planirane za 2020. godinu
* analiza rada u 2020. godini te upoznavanje sa godišnjim planom razvoja sustava civilne zaštite za 2021. i Analizom stanja sustava civilne zaštite u 2020. godini
* sazvati zajednički sastanak Stožera CZ i operativnih snaga određenih Odlukom o određivanju pravnih osoba od interesa za CZ na području Općine Promina u cilju upoznavanja istih sa ugrozama na području Općine te njihovom ulogom u preventivi ili saniranju posljedica od navedenih ugroza

**Operativne snage vatrogastva**

* Upoznavanje predstavnika vatrogastva sa Procjenom rizika te njihovo aktivno uključivanje u realizaciji Plana djelovanja CZ
* Povezivanje planiranih vježbi vatrogastva sa vježbom CZ planiranom za 2020.
* Nabavka opreme za potrebe DVD-a a sukladno godišnjem planu i mogućnostima Općine Promina

**Operativne snage Hrvatskog Crvenog križa-GDCK Drniš,**

* Upoznavanje predstavnika Crvenog križa sa Procjenom rizika te njihovo aktivno uključivanje u provođenju Plana djelovanja CZ
* Povezivanje planiranih vježbi Crvenog križa sa vježbom CZ planiranom za 2020.

**Operativne snage Hrvatske gorske službe spašavanja-stanica Šibenik**

* Upoznavanje predstavnika HGSS-a sa Procjenom rizika te njihovo aktivno uključivanje u provođenju Plana djelovanja CZ
* Povezivanje planiranih vježbi HGSS-a sa vježbom CZ planiranom za 2020.
* Sufinanciranje djelovanja HGSS-a sukladno godišnjem planu i mogućnostima Općine Promina
* Redovne aktivnosti HGSS-a

**Postrojbe i povjerenici civilne zaštite**

* Donijeti odluku o osnivanju postrojbi civilne zaštite
* Održati sastanak povjerenika CZ i zamjenika povjerenika CZ, provesti njihovo osposobljavanje te ih upoznati sa dužnostima proizašlim iz Plana djelovanja civilne zaštite na području Općine Promina
* Opremanje povjerenika i zamjenika povjerenika CZ reflektirajućim prslucima i odorama

**Udruge**

* Održati sastanak sa predstavnicima udruga i upoznati ih sa *Procjenom rizika* i njihovom ulogom u sustavu CZ
* Izraditi evidenciju Udruga sa pregledom broja pripadnika, opremom i mogućnostima sudjelovanja u sustavu CZ

**Koordinatori na lokaciji**

* Donijeti odluku o imenovanju koordinatora CZ
* Održati sastanak sa koordinatorima te ih upoznati sa mogućim zadaćama i zaduženjima

**Pravne osobe u sustavu civilne zaštite**

Temeljem nove Odluke o pravim osobama od interesa za sustav CZ Općina Promina će:

* Od istih izvršiti prikupljanje podataka te ih unijeti u evidencijski karton E-PO
* Održati sastanak sa pravnim osobama te ih upoznati sa njihovim zadaćama i obavezama proizašlim iz Zakona o sustavu CZ
* Provjeriti izrađenost Operativnih planova za pravne osobe koje su to dužne napraviti
* **2021. godina:**

**Stožer civilne zaštite Općine Promina**

* Formiranje novog Stožera CZ u zakonskom roku nakon lokalnih izbora
* održati polugodišnje sastanke stožera CZ
* sudjelovanje u pripremi vježbe CZ planirane za 2022. godinu
* Izvršiti analizu zbivanja tijekom 2021 poradi izrade Analize stanja sustava CZ
* analiza rada u 2021. godini te upoznavanje sa godišnjim planom razvoja sustava civilne zaštite za 2022. i Analizom stanja sustava civilne zaštite u 2021. godini

**Operativne snage vatrogastva**

* Povezivanje planiranih vježbi vatrogastva sa vježbom CZ planiranom za 2021.
* Nabavka opreme za potrebe DVD-a a sukladno godišnjem planu i mogućnostima Općine Promina

**Operativne snage Hrvatskog Crvenog križa-GDCK Drniš,**

* Povezivanje planiranih vježbi Crvenog križa sa vježbom CZ planiranom za 2021.
* Nabavka opreme sukladno godišnjem planu i mogućnostima Općine Promina
* Kontrola i održavanje opreme
* Redovne aktivnosti GDCK Drniš

**Operativne snage Hrvatske gorske službe spašavanja-stanica Šibenik**

* Povezivanje planiranih vježbi HGSS-a sa vježbom CZ planiranom za 2021.
* Sufinanciranje djelovanja HGSS-a sukladno godišnjem planu i mogućnostima Općine Promina
* Redovne aktivnosti HGSS-a

**Povjerenici civilne zaštite**

* Održati sastanak povjerenika CZ i zamjenika povjerenika CZ, ažurirati podatke o istima, provesti njihovo osposobljavanje te ih upoznati sa dužnostima proizašlim iz *Plana djelovanja civilne zaštite* na području Općine Promina

**Udruge**

* Održati sastanak sa predstavnicima udruga i upoznati ih sa *Planom djelovanja civilne zaštite* i njihovom ulogom u sustavu CZ
* Izraditi evidenciju Udruga sa pregledom broja pripadnika, opremom i mogućnostima sudjelovanja u sustavu CZ

**Koordinatori na lokaciji**

* Izvršiti obučavanje koordinatora na lokaciji po pojedinim ugrozama a sukladno *Planu djelovanja civilne zaštite*

**Pravne osobe u sustavu civilne zaštite**

* Održati sastanak sa Pravnim osobama od interesa za sustav CZ te izvršiti prikupljanje podataka i ažurirati evidencije istih
* Upozoriti navedene pravne osobe o potrebi izrade Operativnog plana zaštite i spašavanja
* **2022. godina:**

**Stožer civilne zaštite Općine Promina**

* održati polugodišnje sastanke stožera CZ i upoznati isti sa mogućim obvezama
* Odrediti termin i vrstu vježbe za 2023. godinu
* sudjelovanje u pripremi i provođenju vježbe CZ planirane za 2022. godinu
* Izvršiti analizu zbivanja tijekom 2022 poradi izrade Analize stanja sustava CZ
* Izvršiti pripreme za izradu nove Procjene rizika (izrađuje se svake 3 godine)
* analiza rada u 2022. godini te upoznavanje sa godišnjim planom razvoja sustava civilne zaštite za 2023. i Analizom stanja sustava civilne zaštite u 2022. godini

**Operativne snage vatrogastva**

* Povezivanje planiranih vježbi vatrogastva sa vježbom CZ planiranom za 2022.
* Nabavka opreme za potrebe DVD-a a sukladno godišnjem planu i mogućnostima Općine Promina

**Operativne snage Hrvatskog Crvenog križa-GDCK Drniš**

* Povezivanje planiranih vježbi Crvenog križa sa vježbom CZ planiranom za 2022.
* Nabavka opreme sukladno godišnjem planu i mogućnostima Općine Promina
* Kontrola i održavanje opreme
* Redovne aktivnosti GDCK Drniš

**Operativne snage Hrvatske gorske službe spašavanja-stanica Šibenik**

* Povezivanje planiranih vježbi HGSS-a sa vježbom CZ planiranom za 2022.
* Sufinanciranje djelovanja HGSS-a sukladno godišnjem planu i mogućnostima Općine Promina
* Redovne aktivnosti HGSS-a

**Povjerenici civilne zaštite**

* Vršiti stalno ažuriranje podataka vezanih uz povjerenike CZ
* Izvršiti eventualne zamjene određenih povjerenika
* Vršiti uvježbavanje povjerenika po pojedinim slučajevima ugroza iz Procjene rizika

**Udruge**

* Ažurirati pregled udruga te broja članstva istih, kao i kontakt osoba za slučaj uključivanja u vježbu ili stvarnu situaciju vezanu uz potrebe CZ na terenu

**Koordinatori na lokaciji**

* Vršiti stalno ažuriranje podataka vezanih uz koordinatore CZ
* Izvršiti eventualne zamjene određenih koordinatora
* Vršiti uvježbavanje koordinatora po pojedinim slučajevima ugroza iz Procjene rizika

**Pravne osobe u sustavu civilne zaštite**

* Održati sastanak sa Pravnim osobama od interesa za sustav CZ te izvršiti prikupljanje podataka i ažurirati evidencije istih
* Provjeriti posjedovanje Operativnog plana pojedinih pravnih osoba koje su u obvezi izrade istog
* **2023. godina:**

**Stožer civilne zaštite Općine Promina**

* održati polugodišnje sastanke stožera CZ
* sudjelovanje u izradi nove Procjene rizika
* Odrediti termin i vrstu vježbe za 2024. godinu
* sudjelovanje u pripremi i provođenju vježbe CZ planirane za 2023. godinu
* Izvršiti analizu zbivanja tijekom 2023 poradi izrade Analize stanja sustava CZ
* analiza rada u 2023. godini te upoznavanje sa godišnjim planom razvoja sustava civilne zaštite za 2024. i Analizom stanja sustava civilne zaštite u 2023. godini
* Izrada Smjernica za razvoj sustava CZ za razdoblje 2024-2027.

**Operativne snage vatrogastva**

* Povezivanje planiranih vježbi vatrogastva sa vježbom CZ planiranom za 2023.
* Nabavka opreme za potrebe DVD-a a sukladno godišnjem planu i mogućnostima Općine Promina

**Operativne snage Hrvatskog Crvenog križa-GDCK Drniš,**

* Upoznavanje predstavnika Crvenog križa sa Procjenom rizika te njihovo aktivno uključivanje u izradu Plana djelovanja CZ
* Povezivanje planiranih vježbi Crvenog križa sa vježbom CZ planiranom za 2023.
* Redovne aktivnosti GDCK Drniš

**Operativne snage Hrvatske gorske službe spašavanja-stanica Šibenik**

* Upoznavanje predstavnika HGSS-a sa Procjenom rizika te njihovo aktivno uključivanje u izradu Plana djelovanja CZ
* Povezivanje planiranih vježbi HGSS-a sa vježbom CZ planiranom za 2023.
* Sufinanciranje djelovanja HGSS-a sukladno godišnjem planu i mogućnostima Općine Promina
* Redovne aktivnosti HGSS-a

**Povjerenici civilne zaštite**

* Vršiti stalno ažuriranje podataka vezanih uz povjerenike CZ
* Izvršiti eventualne zamjene određenih povjerenika
* Vršiti uvježbavanje povjerenika po pojedinim slučajevima ugroza iz Procjene rizika

**Udruge**

* Ažurirati pregled udruga te broja članstva istih, kao i kontakt osoba za slučaj uključivanja u vježbu ili stvarnu situaciju vezanu uz potrebe CZ na terenu

**Koordinatori na lokaciji**

* Vršiti stalno ažuriranje podataka vezanih uz koordinatore CZ
* Izvršiti eventualne zamjene određenih koordinatora
* Vršiti uvježbavanje koordinatora po pojedinim slučajevima ugroza iz Procjene rizika

**Pravne osobe u sustavu civilne zaštite**

* Održati sastanak sa Pravnim osobama od interesa za sustav CZ te izvršiti prikupljanje podataka i ažurirati evidencije istih
* Provjeriti posjedovanje Operativnog plana pojedinih pravnih osoba koje su u obvezi izrade istog

**V.**

Ove Smjernice se donose kao temelj za provođenje odredbi Zakona o sustavu civilne zaštite (»Narodne novine«, broj 82/15), u cilju koordinacije svih subjekata sustava civilne zaštite u provođenju njihovih aktivnosti.

**VI.**

Ove Smjernice objavit će se u Službenom vjesniku Šibensko-kninske županije.

Predsjednica

Davorka Bronić